ທ່ານລັດຖະມົນຕີກະຊວງສຶກສາ ແລະ ບໍາລຸງສ້າງ ຟຸ່ງຊວນຫຍະ ເຈລະຈາກັບທ່ານປະທານສະພາ SEAMEO Muhadjir Effendy
Thu hang -
(VOVWORLD) -ວັນທີ 23 ກໍລະກົດ, ຢູ່ສໍານັກງານກະຊວງສຶກສາ ແລະ ບໍາລຸງສ້າງ, ທ່ານລັດຖະມົນຕີກະຊວງສຶກສາ ແລະ ບໍາລຸງສ້າງຫວຽດນາມ ຟຸ່່ງຊວນຫຍະ ໄດ້ມີການພົບປະເຈລະຈາກັບ ທ່ານ Muhadjir Effendy ປະທານສະພາ, ລັດຖະມົນຕີກະຊວງສຶກສາ ອາຊີຕາເວັນອອກສ່ຽງໃຕ້ SEAMEO, ລັດຖະມົນຕີກະຊວງສຶກສາ ແລະ ວັດທະນະທໍາ ອິນໂດເນເຊຍ.
ນະທີ່ນີ້, ສອງຝ່າຍໄດ້ແລກປ່ຽນກ່ຽວກັບການຮ່ວມມືໃນຂົງເຂດການສຶກສາ, ບໍາລຸງສ້າງ ລະຫວ່າງຫວຽດນາມ ກັບບັນດາປະເທດສະມາຊິກ SEAMEO ເວົ້າລວມ ກໍຄືລະຫວ່າງຫວຽດນາມ ແລະ ອິນໂດເນເຊຍເວົ້າສະເພາະ. ສອງຝ່າຍໄດ້ເຫັນດີເປັນເອກະພາບ ໂດຍຖືວ່າ, ຄວນສຸມໃສ່ຍູ້ແຮງການຮ່ວມມືໃນ ສະພາ SEAMEO ເພື່ອແນໃສ່ແບ່ງປັນບົດຮຽນ ກ່ຽວກັບການກວດກາ ແລະ ຕີລາຄາຄຸນນະພາບການສຶກສາ, ຄາດໝາຍພັດທະນາການສຶກສາຂັ້ນປະລິນຍາຕີ, ການວາງແຜນຜັງຕາໜ່່າງການສຶກສາຂັ້ນປະລິນຍາຕີ...
ກ່ຽວກັບການພົວພັນສອງຝ່າຍ ກັບ ອິນໂດເນເຊຍ, ທ່ານລັດຖະມົນຕີ ຟຸ່ງຊວນຫຍະ ສະເໜີວ່າ ໃນໄລຍະຈະມາເຖິງ ສອງຝ່າຍສືບຕໍ່ເພີ່ມທະວີການແລກປ່ຽນຄູອາຈານ ແລະ ນັກສຶກສາລະຫວ່າງສອງປະເທດ; ເພີ່ມທະວີບັນດາການເຄື່ອນໄຫວພົບປະແລກປ່ຽນດ້ານການສຶກສາ, ແລກປ່ຽນບົດຮຽນລະຫວ່າງສອງປະເທດ, ສ້າງເງື່ອນໄຂໃຫ້ບັນດາການເຄື່ອນໄຫວຮ່ວມມືໃນຂົງເຂດການສຶກສາພັດທະນາ.
ສ່ວນທ່ານລັດຖະມົນຕີ Muhadjir Effendy ໄດ້ຕີລາຄາສູງບັນດາການເຄື່ອນໄຫວຮ່ວມມືໃນຂົງເຂດການສຶກສາ ແລະ ບໍາລຸງສ້າງລະຫວ່າງສອງປະເທດຫວຽດນາມ - ອິນໂດເນເຊຍ ໃນໄລຍະຜ່ານມາ ແລະ ເຫັນດີກັບທ່ານລັດຖະມົນຕີຟຸ່ງຊວນຫຍະ ໃນເລື່ອງສືບຕໍ່ພັດທະນາການຮ່ວມມືໃຫ້ຂຶ້ນສູ່ລະດັບສູງໃໝ່.
Thu hang